EFORLงานงอก! ถูกฟ้องเรียกคืนเงิน385ลบ. หลังขายหุ้น”วุฒิศักดิ์” เป็นโมฆะ สืบพยาน13 พ.ย.
EFORL งานงอก! ถูกฟ้องเรียกคืนเงิน 385 ลบ. กรณีขายหุ้น "ดับบลิวซีไอ โฮลดิ้ง" นัดสืบพยาน 13 พ.ย.นี้
21 ก.ย. 2560

บริษัท อี ฟอร์ แอล เอม จำกัด (มหาชน) หรือ EFORL แจ้งว่าบริษัทได้รับหมายเรียกของศาลแพ่งกรุงเทพใต้และสำเนาคำฟ้องของนายวีระพันธ์ จักรไพศาล เป็นโจทก์ ยื่นฟ้องบริษัทเป็นจำเลยที่ 1 เป็นคดีแพ่งหมายเลขดำที่ พ.1605/2560 ข้อหาหรือฐานความผิด การซื้อขายเป็นโมฆะ เพิกถอนการโอนหุ้นที่เป็นโมฆะ ร่วมกันคืนเงินทั้งหมด จำนวนทุนทรัพย์ 385,769,233 บาท ศาลนัดชี้สองสถานและกำหนดแนวทางการดำเนินคดี หรือสืบพยานโจทก์ วันที่ 13 พฤศจิกายน 2560 เวลา 9.00 น.
โดย การฟ้องร้องคดีดังกล่าวบริษัทในฐานะจำเลยที่ 1 ได้เข้าทำสัญญาซื้อขายหุ้นสามัญของบริษัท ดับบลิวซีไอ โฮลดิ้ง จำกัด จำนวน 4,400,000 หุ้น ราคาซื้อขายรวมทั้งสิ้น 242,000,000 บาท ให้แก่โจทก์ตามคำแนะนำของจำเลยที่ 2 ซึ่งบริษัทแต่งตั้งจำเลยที่ 2 เป็นผู้แนะนำนักลงทุนให้แก่บริษัท โดยให้ทำหน้าที่ติดต่อแนะนำให้นักลงทุนซื้อหุ้นและประสานงานกับนักลงทุนจนกว่าบริษัทจะได้รับชำระเงินและนักลงทุนจะได้รับหุ้นถูกต้องครบถ้วน ซึ่งบริษัทเคยเปิดเผยข้อมูลผ่านระบบเผยแพร่ข้อมูลของตลาดหลักทรัพย์ฯ เมื่อวันที่ 30 กันยายน 2558 โดยบริษัทได้ดำเนินการตามขั้นตอนได้รับเงินตามสัญญาและดำเนินการโอนหุ้นให้แก่โจทก์ครบถ้วนถูกต้อง โดยเจตนาสุจริตตามหลักการทำสัญญาซื้อขาย
ทั้งนี้เพื่อเป็นการรักษาสิทธิโดยชอบธรรมตามกฎหมาย บริษัทจะดำเนินการยื่นคำให้การแก้คดีต่อศาลและต่อสู้คดีตามกระบวนการยุติธรรมตามกฎหมายต่อไป และหากบริษัทมีความคืบหน้าเกี่ยวกับคดีนี้เป็นประการใดแล้วบริษัทจะเปิดเผยข้อมูลผ่านระบบเผยแพร่ข้อมูลของตลาดหลักทรัพย์ฯต่อไป
อนึ่งบริษัท ดับบลิวซีไอ โฮลดิ้ง จำกัด (WCIH) ซึ่งเป็นแม่ของบริษัท วุฒิศักดิ์ คลินิก อินเตอร์กรุ๊ป จำกัด (WCIG)